
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ

ЧЕЧИМ

2024-жылдын «19» ноябры            № 128                                   Москва шаары

Кытай Эл Республикасынан чыккан жана Евразия экономикалык бирлигинин бажы аймагына ташып киргизилүүчү куюлган алюминий дөңгөлөктөрдүн дисктерине карата демпингге каршы чараны колдонууну узартуу жана Евразия экономикалык комиссиясынын Коллегиясынын 2024-жылдын 19-мартындагы № 23 чечиминин күчүн жоготту деп таануу жөнүндө
[bookmark: _GoBack]Үчүнчү өлкөлөргө карата атайын коргоо, демпингге каршы жана компенсациялык чараларды колдонуу жөнүндө протоколдун (2014-жылдын 29-майындагы Евразия экономикалык бирлиги жөнүндө келишимге 
№ 8 тиркеме) 109-пунктуна жана Евразия экономикалык комиссиясынын Коллегиясынын 2019-жылдын 26-мартындагы № 43 чечими менен белгиленген демпингге каршы чаранын колдонуу мөөнөтүнүн аякташына байланыштуу өткөрүлгөн демпингге каршы кайра иликтөөнүн натыйжалары боюнча даярдалган Евразия экономикалык комиссиясынын Ички рынокту коргоо департаментинин докладынын негизинде Евразия экономикалык комиссиясынын Коллегиясы чечти:
1. Евразия экономикалык комиссиясынын Коллегиясынын 2019-жылдын 26-мартындагы № 43 чечими менен белгиленген Кытай Эл Республикасынан чыккан жана ЕАЭБ ТЭИ ТНдин 8708 70 500 9 коду менен классификацияланган Евразия экономикалык бирлигинин бажы аймагына ташып киргизилүүчү куюлган алюминий дөңгөлөктөрдүн дисктерине карата демпингге каршы чаранын колдонулушу 2029-жылдын 18-ноябрына чейин узартылсын. 
2. Евразия экономикалык бирлигине мүчө мамлекеттердин бажы иштеринин чөйрөсүндөгү ыйгарым укуктуу мамлекеттик органдары:
Евразия экономикалык комиссиясынын Коллегиясынын 2019-жылдын 26-мартындагы № 43 чечими менен белгиленген коюмдар боюнча демпингге каршы алымдарды алууну камсыз кылышсын. 
Евразия экономикалык комиссиясынын Коллегиясынын 2024-жылдын 19-мартындагы № 23 чечимине ылайык, алдын ала демпингге каршы алымдарды алуу үчүн белгиленген тартипте төлөнгөн (өндүрүлгөн), демпингге каршы алымдын суммасын демпингге каршы алымга чегерүүнү жана Евразия экономикалык бирлигине мүчө мамлекеттин ал төлөнгөн (өндүрүлгөн) ыйгарым укуктуу органынын бирдиктүү эсебине киргизүүнү жүзөгө ашырууну камсыз кылышсын.
	3. Евразия экономикалык комиссиясынын Коллегиясынын 
2024-жылдын 19-мартындагы № 23 «Кытай Эл Республикасынан чыккан жана Евразия экономикалык бирлигинин бажы аймагына ташып киргизилүүчү куюлган алюминий дөңгөлөктөрдүн дисктерине карата демпингге каршы чараны колдонууну узартуу» чечими күчүн жоготту деп таанылсын. 
4. Евразия экономикалык комиссиясынын Ички рынокту коргоо департаменти Кытай Эл Республикасынан чыккан жана ЕАЭБ ТЭИ ТНдин 8708 70 500 1 коду менен классификацияланган куюлган алюминий дөңгөлөктөрдүн дисктеринин жеткирилишине мониторинг жүргүзсүн жана көрсөтүлгөн жеткирүүлөрдүн көлөмдөрү олуттуу көбөйгөн же демпингге каршы чараларды айланып өтүү фактылары аныкталган учурда, ЕАЭБ ТЭИ ТНдин 8708 70 500 1 коду боюнча берүүлөргө демпингге каршы чаралардын аракетин тиешелүү кайталап иликтөө башталган күндөн тартып 6 айдын ичинде жайылтуу жөнүндө маселени Евразия экономикалык комиссиясынын Коллегиясынын кароосуна киргизүүнү камсыз кылсын. 
5. Ушул Чечим расмий жарыяланган датадан тартып 30 календардык күн өткөндөн кийин күчүнө кирет. 

